  R O M Â N I A
JUDEŢUL HUNEDOARA 
   MUNICIPIUL BRAD
        P R I M A R U L
 Nr. 129/12077/12.09.2024

R E F E R A T   D E   A P R O B A R E
privind aprobarea accesării Schemei de ajutor de stat ”Silvo-mediu și climă” aferentă intervenției DR-07 - Silvomediu și climă din cadrul PS 2023 - 2027


În perioada 2019 - 2024 s-a derulat proiectul de accesare a Măsurii 15  ”SERVICII DE SILVOMEDIU, SERVICII CLIMATIOCE ȘI CONSERVAREA PĂDURILOR” pentru terenul cu vegetație forestieră, proprietatea publică a Municipiului Brad, în suprafață totală de 510,90 hectare.
	Prin Ordinul nr. 115/2024 s-a aprobat o nouă schemă de ajutor de stat cu titlul ”Silvomediu și climă”.
	Scopul ajutorului constă în acordarea de plăți compensatorii pentru pierderile de venit și costurile suplimentare rezultate din depășirea cerințelor obligatorii prevăzute de legislația națională în domeniul silvic sau dreptul intern relevant ca urmare a angajamentelor voluntare încheiate de către beneficiarii schemei.
În contextul celor de mai sus și ținând cont de adresa nr. 6885/GHC/17.07.2024 a Ocolului Silvic Brad, înregistrată la Primăria Municipiului Brad sub nr. 38228/22.07.2024 am inițiat prezentul proiect de hotărâre prin care am propus aprobarea accesării Schemei de ajutor de stat ”Silvo-mediu și climă” aferentă intervenției DR-07 - Silvomediu și climă din cadrul PS 2023 - 2027 și îl supun spre dezbatere și aprobare plenului Consiliului Local al Municipiului Brad în forma prezentată.
Am propus de asemenea împuternicirea Primarului Municipiului Brad să semneze și să depună, în numele și pentru Municipiul Brad, cererea de sprijin și orice alte acte necesare pentru accesarea Schemei de ajutor de stat ”Silvo-mediu și climă” aferentă intervenției DR-07 - Silvomediu și climă din cadrul PS 2023 - 2027  și orice alte documente necesare în vederea implementării acestei măsuri și a doamnei Lăzărescu Cristina, șef Serviciu Administrarea Domeniului Public și Privat - Direcția Arhitect Șef din aparatul de specialitate al Primarului Municipiului Brad să reprezinte Municipiul Brad în relația cu Agenția de Plăți și Intervenție pentru Agricultură pe toată perioada de derulare a măsurii prevăzută la art. 1 și să ducă la îndeplinire instrumentarea dosarului tehnic care conține punctele obligatorii specifice.
	Invoc în susținerea propunerii mele prevederile art.10 alin.1, alin. 2 și alin. 3, art.12, art.17 și art. 33 din Legea nr. 46/2008 privind Codulul Sivic, republicată, ale H.G. nr. 715/2017 pentru aprobarea Regulamentului de valorificare a masei lemnoase din fondul forestier proprietate publică, cu modificările și completările ulterioare, ale Ordinului nr.115 din 28.03.2024 pentru aprobarea schemei de ajutor de stat "Silvomediu si climă”, ale art. 129 alin. 1, alin. 2 lit. b și lit. d, alin. 4 lit. d, alin. 7 lit. s și alin. 14 din O.U.G. nr. 57/2019 privind Codul administrativ, cu modificările și completările ulterioare, precum și ale art. 11 alin. 4 din Legea nr. 554/2004 a contenciosului administrativ, actualizată.

